七月十三示阿慈闕闕
作者：釋德洪
朝代：宋

paragraphs: 寺已餘十僧，田不登百數。
何以常乏食，强半了租賦。
今年失布種，正坐無牛具。
六月始分秧，江流冒塍路。
水退秧陷泥，經月已無雨。
枯根拆龜兆，瘦葉壓勃土。
鄰家飯早占，我方質袍袴。
此生爲口腹，夢幻相煎煮。
阿慈佐井臼，事衆耐辛苦。
今朝質且盡，父子屹相覷。
頹然輒坐睡，欠伸久不語。
只箇甘露滅，可質請持去。